Belize

**Belize** (d'antis mas conoixito como *[[Honduras Britanica]]*) ye una monarquía constitucional, y o país y estau situau mas a o norte d'America Central. Belize tien una sociedat prou diversa, mezclando-se-ie a-saber-las culturas y luengas. Belize ye l'unico país d'America Central a on l'anglés ye luenga oficial. Muga a o norte con Mexico, a o sud y a l'ueste con Guatemala, y a l'este con a Mar Caribe. O territorio continental de Belize tien una largaria de 289 kilometros y una amplaria de 109 kilometros.

Con una superficie de 22.960&nbsp;km² y una población de nomás 333.200 habitants (seguntes estimacions de 2010), Belize tien a menor densidat de población de toda America Central. A tasa de creiximiento d'a población d'o país ye de 2.21% (2008 est.), menimenos, ye a mayor en a rechión y una d'as mayors d'o hemisferio occidental. A gran abundancia de especies terrestres y marinas en Belize, y a suya diversidat d'ecosistemas fan que sía una pieza clau d'o Corredor Biolochico Mesoamerican.

Belize ye culturalment unica entre os suyos vecins centroamericans; ye a una nación en a rechión que tien un herencio cultural britanico. Como parti d'a zona d'a Caribe Occidental, manimenos, tien tamién un patrimonio cultural caribenyo en común con a resta de países de Centroamerica. Por un regular, Belize se considera como una nación centroamericana con fuertes lazos d'unión tanto con a Caribe como con Latinamerica. Belize ye miembro d'a Comunidat d'a Caribe (CARICOM), y de *[[El Sistema de la Integración Centroamericana]]* (SICA).

## Cheografía

Situato en a costa norte de Centroamerica, muga a o norte con o estato mexicano de Quintana Roo, a l'ueste con o departamento guatemalo de Petén, a l'este con a mar Caribe, y a o sud con o departamento guatemalo d'Izabal. A superficie total ye de 22.960&nbsp;km², que se veye reducito a 21.400&nbsp;km² por l'abundancia de lacunas.

O norte de Belize ye formato mas que mas de planas costeras y pantanosas, densament repoblatas en bels puestos. Enta o sud se troba a cadena montanyosa baixa d'as Montanyas Maya, d'as que o punto mas alto en Belize ye o Bec Victoria a 1.160 metros d'altaria. Belize se troba situata entre os ríos Hondo y Sarstoon, con o río de Belize travesando o centro d'o país. A o largo de toda a costa d'a Caribe se troban arrecifes de coral. Se i troba a barrera de corals de Belize, que fa parti d'o Patrimonio Mundial d'a Humanidat, y que ye amás luenga d'o hemisferio occidental y a segunda mas luenga d'o mundo dimpués d'a Gran Barrera de Coral d'Australia.

## Divisions administrativas

Administrativament, o estato s'organiza en 6 districtos.

#Districto de Belize.
#Districto de Cayo.
#Districto de Corozal.
#Districto d'Orange Walk.
#Districto de Stann Creek.
#Districto de Toledo.

Istos districtos se dividen a la vegada en 31 circunscripcions.

## Esporte
* *Categoría principal*: Esporte en Belize.

Los esportes practicaus en o país se veyen afectaus per la falta de financiamiento y d'instalacions esportivas, amás de que i hai poco énfasis en os esportes como una parte integral d'a cultura y lo argullo nacional.

### Belize en os Chuegos Olimpicos
*  en os Chuegos Olimpicos.
* *Categoría principal:* :Categoría:Belize en os Chuegos Olimpicos.

Belize en os Chuegos Olimpicos ye representada per l'Asociación Olimpica y d'os Chuegos d'a Mancomunidat de Belice, creau en l'anyo 1968 y miembro d'o Comité Olimpico Internacional dende ixe mesmo anyo. Participó por primera vegada como Belize en Los Angeles 1984 y dende alavez ha teniu representación ininterrompidament no aconseguindo garra medalla ni resultaus destacaus dica l'actualidat. D'antis os suyos esportistas participoron en os de 1972 y Mexico 1968 como Honduras Britanica.

## Referencias

## Vinclos externos